इटावा. इकदिल और भरथना रेलवे स्टेशन के बीच सेंगर नदी के पास रविवार को हादसे में दो रेलवे अधिकारियों की मौत हो गई। बताया जा रहा कि दोनों अधिकारी सिग्नल को ठीक करा रहे थे। इसी दौरान बिना हॉर्न बजाए संपर्क क्रांति ट्रेन की चपेट में आकर दोनों की कटकर मौत हो गई। इस दौरान तीसरे व्यक्ति ने पुल के नीचे लटककर अपनी जान बचाई।
इकदिल रेलवे स्टेशन और भरथना स्टेशन के बीच खम्भा नंबर 1144-3/5 पर सिग्नल में खराबी आ गई। सूचना कंट्रोल रूम को दी गई। सिग्नल को ठीक करने के लिए महेंद्र कुमार, विकास और एक कर्मचारी राजीव कुमार गए हुए थे। तभी सिग्नल को ठीक किया जा रहा था। इसी दौरान पीछे से आ रही पूर्वोत्तर संपर्क क्रांति ट्रेन आ गई, जिसकी चपेट में महेंद्र और विकास आ गए। दोनों की मौके पर कटकर मौत हो गई, जबकि राजीव ने पुल पकड़ नीचे लटक गया और उसकी जान बच गई।
कूदकर बचाई जान
राजीव कुमार ने बताया कि ड्राइवर ने हॉर्न पहले से नहीं बजाया। गाड़ी पुल के नजदीक आ गई थी, तब उसने हॉर्न बजाया। तीनों लोग भागे और वह कूद गया, जिससे उसकी जान बच सकी।
कर्मचारियों के हित में नहीं कोई रक्षा
मेंस यूनियन के पूर्व शाख मंत्री रामऔतार ने कहा कि यहां अफसर शाही ज्यादा हैं। कर्मचारियों के हित की कोई रक्षा नहीं होती है। बंगलों में, कोठियों पर लगा लेते है जो कर्मचारी लाइन पर काम करते है उनको बुला लिया जाता है। कोठियों में 20-20 कर्मचारी काम कर रहा है, लेकिन यहां पर 600 मीटर या 1200 मीटर पर एक झंडालगाने के लिए कर्मचारी तक नहीं है।
क्या कहती है पुलिस
इकदिल थानाध्यक्ष श्रीधर ने बताया कि सूचना मिली है कि दो आदमियों की मौत हो गई है। बताया जा रहा कि डाउन ट्रैक पर काम चल रहा था और डाउन ट्रैक जैसे ही पास हुई है यह लोग अप ट्रैक पर आ गए।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva